Modul
Tartalom
Index 🔎︎

# Szövegkeretek beszúrása, szerkesztése és összekapcsolása

A szövegkeret egy tároló szöveg és képek számára, amelyet egy oldalon belül bárhol elhelyezhet. Egy keretet hasábelrendezés szövegre való alkalmazásához is használhat.

## Szövegkeret beszúrásához

1. Jelölje ki a keretbe bevonni kívánt szöveget.

2. Válassza a Beszúrás - Keret lehetőséget, majd kattintson az OK gombra.

## Szövegkeret szerkesztéséhez

- Egy szövegkeret tartalmának szerkesztéséhez kattintson a keretbe, és végezze el a kívánt módosításokat.

- Egy keret szerkesztéséhez válassza ki a keretet, kattintson a jobb egérgombbal, majd válasszon egy formázási beállítást. A kiválasztott keretre jobb gombbal is rákattinthat, majd válassza a Keret lehetőséget.

- Egy szövegkeret átméretezéséhez kattintson a keret élére, és húzza el a keret egyik élét vagy sarkát. A keret arányainak megőrzéséhez húzás közben tartsa lenyomva a Shift billentyűt.

## Szöveg elrejtése nyomtatás elől

Bármely Writer-szövegkeret beállítható úgy, hogy a szöveg a képernyőn megjelenjen, de ne kerüljön nyomtatásra.

1. Válassza ki a szövegkeretet (láthatóvá válik a nyolc fogantyú).

2. Choose Format - Frame and Object - Properties - Options.

3. A Tulajdonságok területen törölje a Nyomtatás jelölőnégyzet bejelölését, és kattintson az OK gombra.

## Szövegkeretek összekapcsolásához

Lehetősége van Writer-szövegkeretek összekapcsolására, így azok tartalma automatikusan átér az egyik keretből a másikba.

1. Kattintson az összekapcsolni kívánt keret élére. Kijelölőfogantyúk jelennek meg a keret élein.

2. A Keret eszköztáron kattintson az Keretek összekapcsolása ikonra.

3. Kattintson arra a keretre, amelyhez hozzá akar kapcsolni egy másik keretet.

Csak akkor kapcsolhat össze kereteket, ha:

- A célkeret üres.

- A célkeret nincs összekapcsolva egy másik kerettel.

- A forrás- és a célkeret azonos szakaszban vannak. Például nem kapcsolhat élőfejkeretet egy élőlábkerethez.

- A forráskeretnek nincs következő hivatkozása.

- A forrás- és a célkeret közül egyik sem tartalmazza a másikat.

Amikor egy összekapcsolt keretet választ, egy vonal jelenik meg, amely összeköti az összekapcsolt kereteket.

Az automatikus méretezés funkció csak az összekapcsolt keretek láncának utolsó keretén érhető el.

Kapcsolódó témakörök

Szöveg kiemelése

Keret használata szöveg oldalon történő középre igazításához

Teljes szöveges dokumentum beszúrása

Using Toolbars