Modul
Tartalom
Index 🔎︎

# Térbelivé alakítás

A kijelölt objektumot térbeli (háromdimenziós) objektummá alakítja.

Ennek a parancsnak az eléréséhez...

Válassza a Módosítás - Átalakítás - Térbelivé (csak LibreOffice Draw) menüparancsot.

Nyissa meg a kijelölt objektum helyi menüjét, majd válassza az Átalakítás - Térbelivé menüparancsot.

A kijelölt objektum először körvonallá alakul, majd térbeli objektummá.

Két vagy több objektum térbelivé alakításakor az eredmény egy háromdimenziós csoport, amely egyetlen objektumként viselkedik. A csoportban az egyes objektumokat a Módosítás - Belépés a csoportba Formátum - Csoport - Belépés a csoportba menüparanccsal szerkesztheti. Ha elkészült, akkor válassza a Módosítás - Kilépés a csoportból Formátum - Csoport - Kilépés a csoportból menüparancsot.

Az objektumok csoportjának átalakítása térbeli objektumokká nem módosítja az egyes objektumok takarási sorrendjét.

Nyomja meg az F3 billentyűt egy csoportba történő gyors belépéshez, és nyomja meg a Ctrl+F3 billentyűt a csoport elhagyásához.

Bitképeket és vektorgrafikákat, beleértve a clipartokat is, átalakíthat térbeli objektumokká. A LibreOffice a bitképeket téglalapként, a vektorgrafikákat sokszögek csoportjaként kezeli a térbelivé átalakítás folyamán.

A szöveget tartalmazó rajzobjektumokat is át lehet alakítani.

Szükség szerint Térhatásokat is alkalmazhat az átalakított objektumon.